**A N U N Ţ**

În conformitate cu prevederile art.16 alin106 din Legea nr. 153/2017Universitatea Babeş-Bolyai organizează **concurs** pentru ocupareapostului de **expert I, grad profesional superior (biologie-botanica) prevăzut în cadrul proiectului finanțat din fonduri europene nerambursabile** „*Elaborarea planurilor de management ale siturilor Natura 2000 ROSCI0028 Cheile Cernei, ROSCI0054 Dealul Cetații Deva, ROSCI0136 Padurea Bejan și ROSCI0254 Tufurile calcaroase din Valea Bobâlna si a ariilor protejate de interes național care se suprapun cu acestea (2.512 Padurea Bejan, 2.518 Dealul Cetații Deva, 2.504 Dealul Colț-Dealul Zanoaga, 2.520 Tufurile calcaroase din Valea Bobâlna și 2.530 Cheile Cernei)*” – POIM 119707 **– pe perioadă determinată (Martie2019-31 Mai 2021), cu normă parțială de maxim 80 ore/lună.**

**Condiţii generale de participare**:

* cetăţenie română, cetăţenia altor state membre UE sau a statelor aparţinând SEE
* cunoaşterea limbii române scris şi vorbit,
* vârsta minimă reglementată de prevederile legale,
* capacitate deplină de exerciţiu,
* lipsa antecedentelor penale

**Condiții specifice de participare:**

* Studii superioare în domeniul Biologie, de lungă durată, absolvite cu diplomă.
* Studii aprofundate în domeniul Biologie/Silvicultura, de lungă durată, absolvite cu diplomă.
* Experiență relevantă în domeniul Biologie (Botanică) - 3 ani
* Experiență in domeniul Biologie (Botanică) în cadrul proiectelor prin participarea în minimum 1 proiect – 2 ani

**Competențe solicitate:**

* Cunoașterea metodelor de analiză și sinteză în domeniul Biologie (Botanică) și abilități de utilizare a acestora.
* Competențe în domeniul elaborarii studiilor botanice si fitosociologice; colectarea si analiza datelor floristice; cartografierea vegetației forestiere, floristice identificarea impacturilor si determinarea starii de conservare a habitatelor si florei; stabilirea masurilor de conservare a habitatelor/speciilor de flora
* Cunoașterea limbii engleze.

**Dosarul de concurs:**

Pentru participarea la concurs persoanele interesate vor depune la Direcția Resurse Umane, str. I.C. Brătianu nr.14, etaj 1, **până la data de 21.03.2019, ora 1600,** următoarele documente:

1. cererea de înscriere la concurs (formular tip)
2. copia documentului care atestă identitatea,
3. copii ale documentelor care atestă nivelul studiilor și efectuarea unor specializări,
4. documente care atestă experiența profesională generală și specifică solicitată pentru ocuparea postului
5. cazierul judiciar sau o declaraţie pe propria răspundere referitoare la lipsa antecedentelor penale
6. curriculum vitae în format Europass, datat și semnat pe fiecare pagină, în care se menționează proiectul și postul vizat de candidat
7. alte documente relevante pentru desfăşurarea concursului

Pentru verificarea conformității cu originalul documentele menționate la punctele 2 și 3 vor fi prezentate și în original.

**Probele concursului:**

Testarea candidaților se va face prin evaluarea dosarelor de concurs și interviu.

Interviul va avea loc în data de 22.03.2019, ora 8:00, la Facultatea de Geografie (str. Clinicilor nr. 5-7, Cluj-Napoca).

În situația în care la concurs se prezintă un singur candidat comisia poate decide să renunțe testarea candidatului prin intermediul interviului.

**Comunicarea și contestarea rezultatelor**

Rezultatele concursului vor fi afișate la avizierul Direcției Resurse Umane și pe pagina oficială de internet a instituției în data de 22.03.2019.

Candidații nemulțumiți de rezultatele obținute pot formula contestații în maxim 24 de ore de la afișarea rezultatelor, sub sancțiunea decăderii din acest drept.

Contestațiile se înregistrează la sediul Direcției Resurse Umane, str. I C Brătianu nr.14 și se soluționează în maxim 48 de ore de la expirarea termenului de depunere.

Informaţii suplimentare pot fi obţinute la sediul Serviciului Resurse Umane sau la tel. 0264-405.300, int. 5417.

Director RU,

Ec. Mircea Rațiu

**Afişat azi, 14.03.2019**